Greek Legal Document

Category: 118

Content:
8. ΝΟΜΟΘΕΤ. ΔΙΑΤΑΓΜΑ υπ’ αριθ. 130 της 25 Φεβρ./3 Μαρτ. 1969 (ΦΕΚ Α΄ 35) Περί του φόρου καταναλώσεως επί των απορρυπαντικών. Άρθρον μόνον.-1.Δια τον προσδιορισμόν της φορολογητέας αξίας του κατά τας διατάξεις του άρθρ. 8 του Α.Ν. 156/1967 «περί ρυθμίσεως δασμολογικών και φορολογικών τινων θεμάτων κατά την εισαγωγήν εκ του εξωτερικού ενίων ειδών» επιβαλλομένου φόρου καταναλώσεως επί των οργανικών προϊόντων και παρασκευασμάτων των επιδρώντων επί της επιφανειακής τάσεως (απορρυπαντικών), των αναφερομένων εις την κλάσιν 34.02 του Δασμολογίου, των πωληθέντων από 18 Δεκ. 1965 μέχρις 20 Οκτ. 1967, εφαρμόζονται αι διατάξεις του άρθρ. 4 του Α.Ν. 156/1967, ως ετροποποιήθησαν δια του άρθρ. 4 του Α.Ν. 236/1967 «περί τροποποιήσεως και συμπληρώσεως διατάξεών τινων περί φόρων καταναλώσεως, τελών κυκλοφορίας αυτοκινήτων, μοτοποδηλάτων, φορολογίας δημοσίων θεαμάτων και άλλων τινών διατάξεων». 2.Ο καθ’ οιονδήποτε τρόπον τυχόν βεβαιωθείς φόρος από 18 Δεκ. 1965 μέχρι 20 Οκτ. 1967, βάσει των διατάξεων του άρθρ. 8 του Α.Ν. 156/1967, εκπίπτεται καθ’ ο ποσόν υπερβαίνει τον φόρον τον προκύπτοντα εκ της εφαρμογής της προηγουμένης παραγράφου. Ο τυχόν επί πλέον καταβληθείς φόρος δεν επιστρέφεται. Σελ. 360,06(α) 356Α-232 28.Ζ.ω.8 Διάφοροι φόροι καταλανώσεως